พอดีใช้แผ่นแปะคุมกำเนิดมา แต่เหมือนพอแปะแผ่นแรกแล้วผ่านไปประมาณ 2วัน แผ่นแปะเริ่มเลื่อนออกจากจุดเดิม และเมื่อผ่านมา5วัน แผ่นแปะเริ่มมีการหลุดออกแต่หลุดเพียงแค่ขอบเท่านั้นและก็เลื่อนออกจากจุดเดิมเรื่อยๆด้วย อยากทราบว่าแผ่นแปะจะยังมีประสิทธิภาพในการคุมกำเนิดอยู่อีกไหม มากน้อยเพียงใด
สวัสดีค่ะ แผ่นแปะคุมกำเนิดนั้นเป็นวิธีคุมกำเนิดรูปแบบหนึ่งที่มีประสิทธิภาพสูง ช่วยป้องกันการตั้งครรภ์ได้ถึง 91-99 เปอร์เซ็นต์ โดยให้เริ่มใช้แผ่นแปะคุมกำเนิดในวันแรกของประจำเดือนหรือภายใน 5 วันแรกตั้งแต่ประจำเดือนมาโดยปกติแล้วแผ่นแปะคุมกำเนิดเลื่อนหรือหลุดออกจากผิวหนังได้ค่อนข้างยาก มีโอกาสเกิดได้น้อย แต่หากเกิดขึ้นมาแล้ว แผ่นเลื่อนไปจากเดิมไม่เกิน 24 ชั่วโมงให้ติดแผ่นแปะคุมกำเนิดเดิมให้เข้าที่หรือเปลี่ยนแผ่นใหม่ แต่ถ้าเกิน 24 ชั่วโมงไปแล้วควรจะเปลี่ยนแผ่นใหม่ทันที โดยเริ่มนับเป็นวันแรกที่ใช้ และปรับกำหนดการเปลี่ยนแผ่นถัดไปตามวันดังกล่าวใหม่ทั้งหมด และควรใช้วิธีคุมกำเนิดแบบอื่นเสริมในช่วง 7 วันหลังจากเปลี่ยนแผ่นใหม่ด้วยค่ะ